ועדת הכנסת, כנסת 20, פרוטוקול מספר 417, 2019-01-01 20:25

מכלוף מיקי זוהר: אני מתכבד לפתוח את ועדת הכנסת, בעניין הצעה בדבר מועדי פגרת הבחירות ופעילות הכנסת והמלצות הוועדה הציבורית לקביעת שכר ותשלומים אחרים לחברי הכנסת; גילום מס בשל שדרוג רכב לצורכי מיגון.

מכלוף מיקי זוהר: נתחיל בסעיף ב'.

מכלוף מיקי זוהר: יסביר החשב את סעיף ב', ואז נצביע עליו.

חיים אבידור: אנחנו מבקשים להאריך בפעם השלישית את הוראת השעה שמתייחסת למה שמחויב על הרכב המשודרג של יושב-ראש הכנסת וראשת האופוזיציה.

חיים אבידור: זה מס על החלק של שדרוג הרכב כתוצאה מהמיגון של הרכב של יושב-ראש הכנסת וראשת האופוזיציה, והחלטה שהמס הזה יגולם על ידי הכנסת, ואילו המס שבו יישא יושב-ראש הכנסת וראשת האופוזיציה יתייחס רק לרכב סטנדרטי שנושאים חברי הכנסת.

חיים אבידור: הוראת השעה מוארכת לשנה נוספת, היות שוועדת הכספים מתעסקת עם רשות המסים להסדרת הנושא הזה מולם.

מכלוף מיקי זוהר: תודה.

מכלוף מיקי זוהר: מי בעד?

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד ההמלצות – 2

מכלוף מיקי זוהר: נמנעים – אין

מכלוף מיקי זוהר: ההחלטה התקבלה.

מכלוף מיקי זוהר: אדוני היועץ המשפטי המועדים הוקראו בוועדה.

מכלוף מיקי זוהר: חברי הוועדה שמעו אותם לאשורם.

מכלוף מיקי זוהר: אפשר בעיקרון להצביע?

מכלוף מיקי זוהר: תרצה להעיר הערה?

איל ינון: לא.

איל ינון: אין לי הערות.

מכלוף מיקי זוהר: אני רק מדגיש שהכנסת מסיימת את עבודתה הלילה.

דוד ביטן: המושב מסתיים הלילה.

מכלוף מיקי זוהר: המושב מסתיים הלילה, אנחנו יוצאים לפגרת בחירות, והחל ממחר כל דיון הוא בהתאם לקריטריונים שהובאו בפנינו.

מכלוף מיקי זוהר: מי בעד?

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד ההצעה – 2

מכלוף מיקי זוהר: נמנעים – אין

מכלוף מיקי זוהר: ההחלטה התקבלה.

מכלוף מיקי זוהר: תודה רבה.

מכלוף מיקי זוהר: הישיבה נעולה.